
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση, έγκριση, προκήρυξη, εκτέλεση και κατανο¬ 
μή των δαπανών διενέργειας στατιστικών εργα¬ 
σιών στα πλαίσια του Προγράμματος «ΕηνίΐΌΠ- 
πίθπίαΙ ροΐίογ νία δυείαίηαάίΐίΐγ ΙηάίοείΟΓε οη 3 
ΕϋΓορθαπ - ννίάθ ΝυΤ5 - III ΙθνθΙ», έγκριση χρησι¬ 
μοποίησης στατιστικών οργάνων και καθορισμός 


της αμοιβής τους. 1 

Ηλεκτρονική Υπηρεσία Διαδικτύου «β-οχήματα». 2 


Καθιέρωση υπερωριακής εργασίας και εργασίας κατά 
τις νυχτερινές ώρες, Κυριακές και εξαιρέσιμες ημέ¬ 
ρες για την κάλυψη αναγκών του προγράμματος 
δασοπροστασίας κ.λπ., των Δ/νσεων Δασών της 
Κεντρικής Υπηρεσίαςτου Υπ. Γ εωργίας (Γεν. Δ/νση 
Ανάπτυξης & Προστασίας Δασών), καθώς και των 


Περιφερειακών Δασικών Υπηρεσιών. 3 

Αντικατάσταση διατάξεων που αφορούν στην αναγνώ¬ 
ριση στρατιωτικής υπηρεσίας σε τακτικές ένοπλες 

δυνάμεις συμμαχικού κράτους. 4 

Συγκρότηση Γνωμοδοτικής Επιτροπής αξιολόγησης 
προσφορών για την ανάθεση της μελέτης «Μελέτη 
επιχειρηματικού σχεδιασμού» του ΚΕΣΥΤ ΑΕ για 
την εξειδίκευση του Μέτρου 2.6 του ΕΠΑΝ. 5 


Τροποποίηση της ΚΥΑ 1386/74/99(13 86) «Συμμόρφω¬ 
ση προς τις διατάξεις της οδηγίας 98/12/ΕΚ της 
Επιτροπής της 27ης Ιανουάριου 1998 για την προ¬ 
σαρμογή στην τεχνική πρόοδο της οδηγίας 
71/320/ΕΟΚ του Συμβουλίου για την προσέγγιση 
των νομοθεσιών των κρατών -μελών που αφορούν 
την πέδηση ορισμένων κατηγοριών μηχανοκινήτων 


οχημάτων και των ρυμουλκουμένων τους. 6 

Επέκταση τοπικής αρμοδιότητας Υπηρεσιών της 

Αστυνομικής Διεύθυνσης Καρδίτσης. 7 

Τροποποίηση της απόφασης για τη Συγκρότηση Επι¬ 
τροπής Παρακολούθησης του Προγράμματος 
«ΠΟΛΙΤΕΙΑ», στην Περιφέρεια Βορείου Αιγαίου.... 8 

Υπερωριακή εργασία στους υπαλλήλους που ασχο¬ 
λούνται με το πρόγραμμα καταπολέμησης του δά¬ 
κου της ελιάς έτους 2003 . 9 


ΑΠΟΦΑΣΕΙ Σ 

Αριθ. 8369/Γ3-461 (1) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας στατιστικών εργασιών στα 
πλαίσια του Προγράμματος «ΕηνίΓοηπίθπίδΙ ροΐίογ νί3 
3υ5ΐ3ίπ3άΝίΙγ Ιπάίθ3ΐθΓ5 οη 3 ΕυΐΌρθβη - \Λ/ίά6 ΝΙΙΤ8 - III 
ΙθνβΙ», έγκριση χρησιμοποίησης στατιστικών οργά¬ 
νων και καθορισμός της αμοιβής τους. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν. 3627/56 «περί οργανώσεωςτης ΕΣΥΕ» και των 
Π.Δ. 1143/80 «περί οργανισμού της ΕΣΥΕ» και 226/2000 
«οργανισμός της ΓΓ ΕΣΥΕ». 

β. Του Ν. 1558/85 «περί Κυβερνήσεως και Κυβερνητικών 
Οργάνων», του άρθρου 27 του Ν. 2081/92 και του άρθρου 
1 του Ν. 2469/1997. 

γ. Του Ν. 2392/96 «πρόσβαση της Γ ενικής Γ ραμματείας 
Εθνικής Στατιστικής Υπηρεσίας της Ελλάδος (ΓΓ ΕΣΥΕ) 
σε διοικητικές πηγές και διοικητικά αρχεία, Επιτροπή Στα¬ 
τιστικού Απορρήτου, ρύθμιση θεμάτων διενέργειας απο- 
γραφών και στατιστικών εργασιών, καθώς και θεμάτων 
της ΓΓ ΕΣΥΕ». 

δ. Του Ν. 2362/95 «περί Δημοσίου Λογιστικού Ελέγχου 
των δαπανών του Κράτους και άλλες διατάξεις». 

ε. Του άρθρου 40του Ν. 849/78«περίπαροχής κινήτρων 
δια την ενίσχυσιν της περιφερειακής και οικονομικής ανά¬ 
πτυξης της Χώρας», όπως συμπληρώθηκε με το άρθρο 8 
του Ν. 2129/93 με θέμα «Αύξηση συντάξεων και άλλες δια¬ 
τάξεις». 

στ. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών». 

ζ. Το Π.Δ. 81 «Συγχώνευση των Υπουργείων Εθνικής Οι¬ 
κονομίας και Οικονομικών στο Υπουργείο Οικονομίας και 
Οικονομικών (ΦΕΚ57/Α/02)». 

2. Το συμβόλαιο Ι5Τ - 2001 - 32389, το οποίο έχει υπο¬ 
γράφει μεταξύ της Στατιστικής Υπηρεσίας των Ευρωπαϊ¬ 
κών Κοινοτήτων (ΕυΒΟΒΤΑΤ) από τη μια πλευρά και της 
ΕΡ3ΙΙΟΝ ΙΝΤΕΒΝΑΤΙΟΝΑΙ 3.Α. (ΕΡ5ΙΙΟΝ), της ΓΓ ΕΣΥΕ, 

ΝΤυΑ ΡΒ8, ΟΥ3ΤΑΤ, υΜ, ΕΡΕΕ, ΟΟΟ, 008ΕΝΖΑ, ΜΙΟΕ, 
απάτην άλλη. 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους εκατόν τριάντα μία χιλιά¬ 
δων τετρακοσίων (131.400) ευρώ για τα οικονομικά έτη 
2003, 2004 και 2005, η οποία θα βαρύνει τον ειδ. Φορέα 
23-750 (ΚΑΕ 5354) του τακτικού προϋπολογισμού της ΓΓ 
ΕΣΥΕ. 

Συγκεκριμένα θα δαπανηθούν κατά οικονομικό έτος: 

43.800 ευρώ για το οικονομικό έτος 2003 

43.800 ευρώ για το οικονομικό έτος 2004 

43.800 ευρώ για το οικονομικό έτος 2005 

Η ανωτέρω δαπάνη των 131.400 ευρώ στον ΚΑΕ 5354 
θα καλυφθεί εξ ολοκλήρου από εμβάσματα της ΕΕ, τα 
οποία θα σταλούν στο λογαριασμό της ΓΓ ΕΣΥΕ στην Τρά- 
πεζα της Ελλάδος, σύμφωνα με την κοινή απόφαση των 
Υπουργών Συντονισμού και Οικονομικών 9611/3860/ 
3.4.80 με θέμα: «Εμφάνιση δοσοληψιών των Ελληνικού 
Δημοσίου μετά των Ευρωπαϊκών Κοινοτήτων» και, μέσω 
του Υπολόγου Συμψηφισμού, θα εγγραφούν στον Προϋ¬ 
πολογισμό της ΓΓ ΕΣΥΕ (ειδ. φορέας 23-750 και ΚΑΕ 
5354). 

Ο ανωτέρω λογαριασμός στην Τράπεζα της Ελλάδος 
διατηρείται βάσει της κοινής απόφασης των Υπουργών 
Εθνικής Οικονομίας και Οικονομικών με αριθμό 17224/Β 
4215/12.12.2000, αποφασίζουμε: 

Ι.α. Αναθέτουμε στο Τμήμα Στατιστικών Κατασκευών 
και Περιβάλλοντος της Δ/νσης Στατιστικών Δευτερογενή 
Τομέα της ΓΓ ΕΣΥΕ την εκτέλεση των ακόλουθων εργα¬ 
σιών που απαιτούνται για την υλοποίηση του Προγράμ¬ 
ματος «ΕηνίΓοηηηΘηΐΗΐ ΡοΙίογ νία δυείαίπαόίΐίΐγ ΙηάίοαίΟΓε 
οπ 3 ΕυΓορθΒη - ννίάθ ΝΨΤ3 III ΕθνβΙ»: 

- Καταγραφή και ανάλυση απαιτήσεων χρηστών. 

- Κατάρτιση Περιβαλλοντικών Υποστηρικτικών Δεικτών 
σε επίπεδο Νομού. 

- Εφαρμογή και αξιολόγηση ενός μοντέλου, με σκοπό 
την ομαδοποίηση των δεικτών σε επίπεδο Νομού, μέσα 
από πρωτογενείς, δευτερογενείς καιτριτογενείς δείκτες. 

- Διάχυση του συνολικού αποτελέσματος. 

β. Εγκρίνουμε και προκηρύσσουμε τη διενέργεια των 
ανωτέρω στατιστικών εργασιών από τη Δ/νση Στατιστι¬ 
κών Δευτερογενή Τομέα της ΓΓ ΕΣΥΕ εντός των ετών 
2003, 2004 και 2005. 

2. Σκοπός των εργασιών του προγράμματος είναι η κα¬ 
τάρτιση εφαρμόσιμου λειτουργικού μοντέλου Περιβαλ¬ 
λοντικών Δεικτών σε επίπεδο Νομού, για την κάλυψη των 
εθνικών και κοινοτικών αναγκών. 

Οι παραπάνω στατιστικές εργασίες θα ολοκληρωθούν 
μέχρι 20 Νοεμβρίου 2005. 

3. Για τη διενέργεια και την ολοκλήρωση των στατιστι¬ 
κών εργασιών που απαιτούνται για την υλοποίηση του 
Προγράμματος «ΕηνίΐΌηπίθπΙαΙ ΡοΙίογ νία δυείαίηαόίΐίΐγ 
Ιηάίθ3ΐθΓ5 οη 3 ΕυΐΌρθεη - ννίάθ ΝΕΙΤ3 - III ΕθνθΙ», θα χρη¬ 
σιμοποιηθούν: 

• υπάλληλοιτης Γ.Γ. ΕΣΥΕ, μόνιμοι και με σύμβαση Ι.Δ., 
με δυνατότητα απασχόλησης πέραν του κανονικού και 
συνήθους υπερωριακού ωραρίου των Δημοσίων Υπηρε¬ 
σιών (Σάββατα και Κυριακές), όταν κριθεί απαραίτητο 

• 8 εμπειρογνώμονες για την υλοποίηση των παραπά¬ 
νω εργασιών. 

Ο ορισμός των ανωτέρω οργάνων της έρευνας θα γίνει 
με απόφαση του Γ ενικού Γ ραμματέα της ΕΣΥΕ. 

4. Η αμοιβή των οργάνων των στατιστικών εργασιών για 


το έτος 2003 (μέχρι 20 Νοεμβρίου 2003) καθορίζεται 
(στον ΚΑΕ 5354) ως εξής: 

α. υπάλληλοι Γ.Γ. ΕΣΥΕ μέχρι 580 ευρώ ανά ανθρωπο¬ 
μήνα, 

(συνολική δαπάνη 580 ευρώ χ 12 ανθρωπομήνες = 
6.960 ευρώ) 

β. 8 εμπειρογνώμονες με εφάπαξ αμοιβή μέχρι 3.900 
ευρώ έκαστος 

(συνολική δαπάνη 8 εμπειρογνώμονες χ 3.900 ευρώ = 
31.200 ευρώ) 

5. Η απόφαση να ισχύει αναδρομικά από 1.3.2003. 

6. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 25 Ιουνίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 1772/0030 (2) 

Ηλεκτρονική Υπηρεσία Διαδικτύου «β-οχήματα». 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 36 του Ν. 2093/1992 (ΦΕΚ 
Α/181). 

2. Τις διατάξεις των άρθρων 28 και 31 του Ν. 2873/2000 
(ΦΕΚΑ7285). 

3. Τις διατάξεις του άρθρου 20 του Ν. 2948/2001 (ΦΕΚ 
Α/242). 

4. Τις διατάξεις των παρ. 7 και 8 του άρθρου 12 του Ν. 
3052/2002 (ΦΕΚΑ/221). 

5. Τις διατάξεις του άρθρου 16 του Ν. 2753/1999 (ΦΕΚ 
Α/249). 

6. Τις διατάξεις της παρ. 5 του άρθρου 18 του Ν. 
2753/99 (ΦΕΚ Α/249), σύμφωνα με τις οποίες: «Με απο¬ 
φάσεις του Υπουργού Οικονομικών, που δημοσιεύονται 
στην Εφημερίδα της Κυβερνήσεως, δύνανται να καθορί¬ 
ζονται οι διαδικασίες, οι λεπτομέρειες και ό,τι άλλο απαι¬ 
τείται, ώστε οι δηλώσεις οποιουδήποτε φορολογικού 
αντικειμένου, καθώς και τα τελωνειακό παραστατικά να 
μπορούν να υποβάλλονται και με τη χρήση σύγχρονων 
ηλεκτρονικών μεθόδων και δικτυακών υποδομών». 

7. Την 1100383/1330/Α0006/31.10.2001 Απόφαση «Κα¬ 
θορισμός αρμοδιοτήτων Υφυπουργών Οικονομικών (ΦΕΚ 
Β/1485). 

8. Τις διατάξεις του άρθρου 29Ατου Ν. 1558/1985 (ΦΕΚ 
Α/137), όπως συμπληρώθηκε με το άρθρο 27 του Ν. 
2081/1992 (ΦΕΚΑ/154) και τροποποιήθηκε με τηνπαρ. 2α 
του άρθρου 1 του Ν. 2469/1997 (ΦΕΚ Α/38) και τη διαπί¬ 
στωση ότι με την απόφαση αυτή δεν προκαλείται δαπάνη 
σε βάρος του κρατικού προϋπολογισμού. 

9. Την ανάγκη διαρκούς ενημέρωσης του Ηλεκτρονικού 
Αρχείου Οχημάτων, που τηρεί η Γ ενική Γ ραμματεία Πλη¬ 
ροφοριακών Συστημάτων, για την αποστολή ειδοποιητη¬ 
ρίων στους κατόχους των οχημάτων για την καταβολή 
των τελών κυκλοφορίας με την προμήθεια ειδικού σήμα¬ 
τος, με σκοπό την βελτίωση του εν λόγω αρχείου και την 
καλύτερη εξυπηρέτηση των πολιτών, αποφασίζουμε: 

Άρθρο 1 

Ηλεκτρονική Υπηρεσία Διαδικτύου «β-Οχήματα» 

Οι κάτοχοι Ι.Χ. επιβατηγών αυτοκινήτων ή δικύκλων, 

έχουν τη δυνατότητα με τη χρήση της Ηλεκτρονικής Δια- 
δικτυακής Υπηρεσίας (β-Οχήματα): 

α. ΝαελέγξουνταστοιχείατωνΙ.Χ. Οχημάτων, των οποί¬ 
ων εμφανίζονται ως ιδιοκτήτες στο Αρχείο Οχημάτων της 
Γενικής Γραμματείας Πληροφοριακών Συστημάτων του 
Υπουργείου Οικονομίας και Οικονομικών. 

β. Να υποβάλλουν τροποποιητικές δηλώσεις αν διαπι¬ 
στώσουν την ύπαρξη λανθασμένης ή ελλιπούς πληροφο¬ 
ρίας, σύμφωνα πάντα με τα στοιχεία που αναγράφονται 
στην άδεια κυκλοφορίας του οχήματος. Ειδικότερα μέσω 
της Υπηρεσίας είναι δυνατή: 

1. Η τροποποίηση της εμφανιζόμενης Ημερομηνίας 
Πρώτης Άδειας. 

2. Η τροποποίηση του κυβισμού. 

3. Η δήλωση μετάβασης του Οχήματος σε καθεστώς 
ακινησίας. 

4. Η δήλωση ιδιοκτησίας τροχόσπιτου. 

5. Η αποποίηση της ιδιοκτησίας Οχήματος, το οποίο δεν 
είχε ποτέ στην κατοχή του ο δηλών. 

6. Η αποποίηση της ιδιοκτησίας Οχήματος, το οποίο 
έχει μεταβιβαστεί ή διαγράφει οριστικά. 

7. Η αλλαγή Αριθμού Κυκλοφορίας Οχήματος. 

8. Η δήλωση κατοχής Οχήματος, το οποίο δεν εμφανί¬ 
ζεται στο Αρχείο Οχημάτων ότι είναι στην ιδιοκτησία του 
δηλούντος. 

9. Η δήλωση απαλλαγής από τέλη κυκλοφορίας. 

Οι παραπάνω τροποποιητικές δηλώσεις θα γίνονται δε¬ 
κτές ή θα απορρίπτονται, κατόπιν πραγματοποίησης των 
αναγκαίων, σε κάθε περίπτωση, ελέγχων και διασταυρώ¬ 
σεων απάτη Γ.Γ.Π.Σ.. Οι χρήστες θα ενημερώνονται μέσω 
της Υπηρεσίας επί των λόγων της απόρριψης. 

Άρθρο 2 

Ισχύς Υποβαλλομένων Δηλώσεων 

Κάθε στοιχείο που δηλώνεται στην Ηλεκτρονική Υπηρε¬ 
σία «Θ-Οχήματα» έχει θέση Υπεύθυνης Δήλωσης του άρ¬ 
θρου 8 του Ν. 1599/86 και είναι διαθέσιμο στον πολίτη μέ¬ 
σω της Υπηρεσίας, ώστε αυτός να γνωρίζειτις μεταβολές 
που έχει συνολικά δηλώσει κατά το τρέχον έτος. Στην 
Υπηρεσία τηρείται αρχείο των δηλώσεων που έχουν υπο¬ 
βληθεί από το χρήστη και οι ακριβείς χρόνοι υποβολής 
των δηλώσεων αυτών. 

Άρθρο 3 

Μεταβολή προσωπικών στοιχείων χρηστών 

Τα προσωπικά στοιχεία τα οποία εμφανίζονται στο χρή¬ 
στη της Ηλεκτρονικής Υπηρεσίας είναι το Α.Φ.Μ., το ονο¬ 
ματεπώνυμο, το πατρώνυμο, η πλήρης διεύθυνση και η 
αρμόδια Δ.Ο.Υ. Τα στοιχεία αυτά μπορούν να μεταβλη¬ 
θούν μόνο μετά από την υποβολή σχετικής δήλωσης με¬ 
ταβολών στο τμήμα Μητρώου της αρμόδιας Δ.Ο.Υ. του 
φορολογούμενου και όχι με χρήση της Ηλεκτρονικής 
Υπηρεσίας. 

Άρθρο 4 

Πιστοποίηση Χρηστών της Υπηρεσίας 

Την Υπηρεσία μπορούν να χρησιμοποιήσουν όσοι έχουν 
ήδη πιστοποιηθεί από τη Γ.Γ.Π.Σ. και έχουν όνομα και κω¬ 
δικό χρήστη για τις ηλεκτρονικές υπηρεσίες του ΤεχίεΝθΙ. 
Νέοι χρήστες μπορούν να εγγράφονται στο σύστημα, με¬ 
τά την πιστοποίησή τους για οποιαδήποτε υπηρεσία του 
ΤεχίεΝθΙ. Οι πιστοποιημένοι χρήστες λαμβάνουν ζεύγος 
ονόματος και κωδικού χρήστη το οποίο ταυτοποιείτονπο- 


λίτη-χρήστη και αποτελεί απόρρητο προσωπικό του στοι¬ 
χείο, το οποίο μόνο ο ίδιος μπορεί να μεταβάλει. 

Άρθρο 5 

Αναστολή Πιστοποίησης 

Η Γ.Γ.Π.Σ. αναστέλλει την πιστοποίηση του χρήστη: 

α) Στην περίπτωση που ο χρήστης με έγγραφη αίτησή 
του, που θα διαβιβαστεί μέσω της αρμόδιας Δ.Ο.Υ. στο 
Σύστημα Τεχίεπεί ζητήσει τη διαγραφή του (απενεργο- 
ποίηση). 

β) Εφόσον διαπιστωθούν παραβάσεις των διατάξεων 
της παρούσας απόφασης ή υπάρχουν σοβαρές υπόνοιες 
ότι διαπράχθηκαν ποινικά αδικήματα ή παραβιάστηκαν 
φορολογικές διατάξεις. 

Η σχετική απόφαση περί αναστολής της πιστοποίησης 
(απενεργοποίηση) κοινοποιείται στον ενδιαφερόμενο. 

Άρθρο 6 

Ισχύς της Απόφασης 

Η απόφαση αυτή ισχύει από τη δημοσίευση της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μοσχάτο, 30 Ιουνίου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 2/37007/0022 (3) 

Καθιέρωση υπερωριακής εργασίας και εργασίας κατά τις 
νυχτερινές ώρες, Κυριακές και εξαιρέσιμες ημέρες 
για την κάλυψη αναγκών του προγράμματος δασο¬ 
προστασίας κ.λπ., των Δ/νσεων Δασών της Κεντρικής 
Υπηρεσίας του Υπ. Γεωργίας (Γεν. Δ/νση Ανάπτυξης & 
Προστασίας Δασών), καθώς και των Περιφερειακών 
Δασικών Υπηρεσιών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

α. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», που δημοσιεύτηκε 
στο ΦΕΚ40/τΑ'/21.3.97. 

β. Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» που δημοσιεύτηκε στο ΦΕΚ 57/τ. Α'/18.3.98. 

γ. Την 2/29069/0022/22.5.03 εγκύκλιο Υπ. Οικονομίας 
και Οικονομικών-Γ.Λ.Κ. με θέμα παροχή οδηγιών για την 
υλοποίηση μισθ/κης πολιτικής έτους 2003. 

δ. Την 2/80345/0004/8.11.99 μεταβίβαση εξουσιοδότη¬ 
σης υπογραφής στους Γ ενικούς Γ ραμματείς σύμφωνα με 
το άρθρο 7του Ν. 1943/91. 

ε. Την απόφαση του Υφυπουργού Οικονομικών αριθμ. 
2/38554/0004/23.5.2000 «μεταβίβαση αρμοδιοτήτων 
κ.λπ. στο Γεν. Γραμματέα Δημοσιονομικής Πολιτικής 
κ.λπ.». 

στ. Τις διατάξεις του Ν. 2503/97 (ΦΕΚ 107/τ.Α'/30.5.97) 
Διοίκ. Οργαν. Στελ. Περιφερειών, Ρυθμίσεις θεμάτων για 
τοπικές Αυτοδιοικήσεις κα». 

ζ. Τις ανάγκες των Δ/νσεων Δασών της Κ.Υ για την στε- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λέχωση των Κέντρων Επιχειρήσεων του ΣΔΟ και της Γ.Γ. 
Πολιτικής Προστασίας καθώς και την ανάγκη οργάνωσης 
των Περιφερειακών Δασικών Υπηρεσιών για την εκτέλεση 
του προγράμματος Δασοπροστασίας, που πρέπει να 
αντιμετωπισθούν με την καθιέρωση απογευματινής υπε- 
ρωριακής εργασίας και εργασίας κατά τις νυχτερινές 
ώρες Κυριακές και εξαιρέσιμες ημέρες κατά το τρέχον 
έτος. 

η. Το γεγονός ότι από την απόφαση αυτή προκαλείται 
δαπάνη ύψους 3.060.482 € η οποία θα βαρύνει τις πιστώ¬ 
σεις του Τακτικού Προϋπολογισμού Υπ. Γεωργίας, Ε.Φ. 
29/110, ΚΑΕ 5242 «Δαπάνες Δασοπροστασίας-υπό κατα¬ 
νομή», αποφασίζουμε: 

1. Κρίνουμε απαραίτητη την καθιέρωση υπερωριακής 
εργασίας και εργασίας κατά τις νυχτερινές ώρες, Κυρια¬ 
κές και εξαιρέσιμες ημέρες για την κάλυψη αναγκών του 
προγράμματος δασοπροστασίας κ.λπ., των Δ/νσεων Δα¬ 
σών της Κεντρικής Υπηρεσίας του Υπ. Γεωργίας (Γεν. 
Δ/νση Ανάπτυξης & Προστασίας Δασών), καθώς και των 
Περιφερειακών Δασικών Υπηρεσιών και ορίζουμε τις 
ώρες υπερωριακής απασχόλησης για το χρονικό διάστη¬ 
μα από 1.6. έως 31.12./2003 σε 658.550 ώρες, από τις 
οποίες, 482.826 ώρες για απογευματινή εργασία και 
175.724 ώρες για εργασία κατά τις νυχτερινές ώρες τις 
Κυριακές και εξαιρέσιμες ημέρες σε βάρος των πιστώσε¬ 
ων του Τακτικού προϋπολογισμού Ε.Φ 29/110 ως ακο¬ 
λούθως: 

α) Γιατους υπαλλήλους της Κεντρικής Υπηρεσίας (Γεν. 
Δ/νση Ανάπτυξης & Προστασίας Δασών και Φ.Π) που απα¬ 
σχολούνται υπερωριακά για την εξυπηρέτηση αναγκών 
της Γενικής Δ/νσης Δασών και τη στελέχωση του Σ.Δ.0 
και του Συντονιστικού Κέντρου της Γ ενικής Γ ραμματείας 
Πολιτικής Προστασίας, β) για τους υπαλλήλους των Πε¬ 
ριφερειακών Δασικών Υπηρεσιών που απασχολούνται 
υπερωριακά για την εξυπηρέτηση του προγράμματος δα¬ 
σοπροστασίας, σε 24ωρη βάση, προκειμένου να προστα- 
τευθούν αποτελεσματικά τα δάση και οι δασικές εκτάσεις 
καθώς και η πανίδα , από τους πάσης φύσεως κινδύνους 
που τα απειλούν και ειδικά από τις πυρκαγιές, καταπατή¬ 
σεις, εκχερσώσεις, παράνομες υλοτομίες, παράνομη Θή¬ 
ρα, όπως επίσης για τον έλεγχο διακίνησης δασικών προϊ¬ 
όντων, τήρηση και εφαρμογή των Δασικών Αστυνομικών 
διατάξεων, αναδασωτικές κ.λπ. εργασίες και την συγκρό¬ 
τηση συνεργείων, περιπόλων και την στελέχωση επιτελι¬ 
κών οργάνων (ΣΝΟ, ΣΤΟ κ.λπ.) κατ επιταγή των σχετικών 
άρθρων 36 και37του Ν. 1845/1989, του Ν. 998/79, του Ν. 
2612/98 και των άρθρων 1 & 3 του Π.Δ. 242/93 (ΦΕΚ 
107/Α793). Σύνολο ωρών υπερωριακής εργασίας μέχρι 
658.550 ώρες, από τις οποίες 482.826 ώρες απογευματι¬ 
νής εργασίας με δαπάνη μέχρι ποσού 2.118.700 € σε βά¬ 
ρος του Κ.Α.Ε 0511, Φ. 065 και 175.724 ώρες νυχτερινής 
εργασίας και εξαιρέσιμων ημερών με δαπάνη μέχρι πο¬ 
σού 941.782 € σε βάρος του Κ.Α. Ε 0512, του ιδίου φορέα, 
με ισόποση μεταφορά από τον Κ.Α.Ε. 5242 του Φ. 29/110. 

Από το σύνολο των παραπάνω, 175.724 ωρών, για υπε- 
ρωριακή εργασία κατά τις νυχτερινές ώρες και εξαιρέσι¬ 
μες ημέρες, μπορεί με απόφαση του Υπουργείου Γεωρ¬ 
γίας να χρησιμοποιηθούν μέχρι 12.566 ώρες, για την απο¬ 
ζημίωση υπαλλήλων που θα απασχοληθούν κατά τις 
νυχτερινές ώρες, Κυριακές και εξαιρέσιμες ημέρες, προς 
συμπλήρωση της εβδομαδιαίας υποχρεωτικής εργασίας, 
για την εξυπηρέτηση των αναγκών της Κ.Υ, του Συντονι¬ 


στικού Κέντρου Δασοπροστασίας καιτων Περιφερειακών 
Δασικών Υπηρεσιών. 

Με άλλη απόφαση του Υπουργείου Γεωργίας, η οποία 
θα εκδοθεί με τη μέριμνα της Γ ενικής Δ/νσης Ανάπτυξης 
και Προστασίας Δασών & Φυσικού Περιβάλλοντος, θα κα- 
τανεμηθεί κατά Περιφερειακή Δασική Υπηρεσία, ο αριθ¬ 
μός των ωρών υπερωριακής εργασίας καθώς και των 
ωρών εργασίας κατά τις νυχτερινές ώρες τις Κυριακές και 
εξαιρέσιμες ημέρες που είναι απαραίτητες για την εφαρ¬ 
μογή του προγράμματος δασοπροστασίας και την εν γέ- 
νει εξυπηρέτηση του έργου τους. 

Η προϋπολογιζόμενη ανωτέρω, κατά περίπτωση δαπά¬ 
νη είναι μέσα στα όρια της εγκεκριμένης πίστωσης του οι¬ 
κείου προϋπολογισμού οικονομικού έτους 2003 και σε κα¬ 
μία περίπτωση δεν είναι δυνατή η υπέρβαση της, όπως 
αυτή θα διαμορφωθεί με το ποσοστό διάθεσης που θα 
εγκριθεί από τον Υφυπουργό Οικονομικών. 

Η υπερωριακή εργασία θα παρέχεται στις έδρες των 
υπηρεσιών (Δ/νσεις Δασών Περιφερειών, Περιφερειακές 
Επιθεωρήσεις Δασών, Δ/νσεις Δασών Νομών, Δασαρ¬ 
χεία, Δ/νσεις Αναδασώσεων), καθώς και στις περιοχές ευ¬ 
θύνης των ανωτέρω υπηρεσιών, όλες τις ημέρες της 
εβδομάδος σύμφωνα με τα σχετικά προγράμματα των 
υπηρεσιών. Υπεύθυνος για την παρακολούθηση και τον 
έλεγχο της πραγματικής παροχής της υπερωριακής απα¬ 
σχόλησης, ορίζεται ο εκάστοτε προϊστάμενος της οργα¬ 
νικής μονάδας που προαναφέραμε. 

Χρονική περίοδος πραγματοποίησης από 1.6.2003 μέ¬ 
χρι 31.12.2003. Η σχετική δαπάνη καλύπτεται από Ε,.Φ 
29/110 ΚΑΕ 5242 «Δαπάνες Δασοπροστασίας υπό κατα¬ 
νομή», οι οποίες θα μεταφερθούν ανάλογα στο Φ.065 και 
στους Κ.Α.Ε 0511,0512. 

Το σύνολο των υπαλλήλων που θα απασχοληθούν υπε- 
ρωριακά και κατά τις Κυριακές, νύχτες, και εξαιρέσιμες 
ημέρες, ανέρχεται στους 3.600 υπαλλήλους. 

Η ισχύς της απόφασης αυτής αρχίζει ένα μήνα πριν τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2003 

Οι Γ ενικοί Γ ραμματείς 
Δημ/κής Πολιτικής 

Υπουργείου Οικονομίας 

και Οικονομικών Υπουργείου Γεωργίας 

ΙΩΑΝ.ΚΟΥΣΟΥΛΑΚΟΣ ΠΑΝ.ΚΟΛΥΡΗΣ 

-♦- 

Αριθ. Φ. 420/52/4529 (4) 

Αντικατάσταση διατάξεων που αφορούν στην αναγνώρι¬ 
ση στρατιωτικής υπηρεσίας σε τακτικές ένοπλες δυ¬ 
νάμεις συμμαχικού κράτους. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη : 

α. Τη διάταξη της παραγράφου 6 του άρθρου 25 του Ν. 
2510/1997 (ΦΕΚΑ' 136) 

β. Το άρθρο 29 Α'του Ν. 1558/85, που προστέθηκε με το 
άρθρο 27 του Ν. 2081/92 (ΦΕΚ Α' 154), όπως αντικατα- 
στάθηκε από το άρθρο 1 παρ. 2 υποπαράγραφοςατου Ν. 
2469/97 και το γεγονός ότι από τις διατάξεις της απόφα¬ 
σης αυτής δεν προκαλείται δαπάνη σε βάρος του κρατι¬ 
κού προϋπολογισμού. 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

γ. Τις διατάξεις της παραγράφου 3 του άρθρου 3 της με 
αριθμό 29492/31.10.2001 Κοινής Απόφασης του Πρωθυ¬ 
πουργού και του Υπουργού Εθνικής Άμυνας (ΦΕΚ Β' 
1483), όπως τροποποιήθηκε με την 705/28.2.2002 Κοινή 
Απόφαση Πρωθυπουργού και Υπουργού Εθνικής Άμυνας 
(ΦΕΚ Β' 258), αποφασίζουμε: 

Άρθρο 1 

1. Η περίπτωση (1) της υποπαραγράφου α της παρα¬ 
γράφου 1 του άρθρου 7τηςΦ.420/81/56369/Σ.399/1 Ιουλ. 
1997 απόφαση ΥΕΘΑ (ΦΕΚ Β' 539/2 Ιουλ. 1997) αντικαθί¬ 
σταται ως εξής: 

«(1) Το χρονικό διάστημα που υπηρέτησαν στις τακτικές 
Ένοπλες Δυνάμεις του» 

2. Η παράγραφος 3 του άρθρου 7της Φ. 420/81 /56369/Σ. 
399/ 1.7.1997 απόφαση ΥΕΘΑ (ΦΕΚ Β' 539/2 Ιουλ. 1997) 
αντικαθίσταται ως εξής: 

« 3. Τα δικαιολογητικάτης παραγράφου 1 του παρόντος 
άρθρου υποβάλλονται από το αρμόδιο Στρατολογικό 
Γ ραφείο στηνπροϊστάμενη του Διοίκηση Στρατολογίας, η 
οποία αποφασίζει σχετικά. Σε περίπτωση αμφιβολιών, ελ¬ 
λείψεων ή ασαφειών, τις οποίες ο ενδιαφερόμενος αδυ¬ 
νατεί να αποκαταστήσει, η Διοίκηση Στρατολογίας μπο¬ 
ρεί να απευθύνεται στην αρμόδια Ελληνική Προξενική Αρ¬ 
χή, για τις αναγκαίες διευκρινίσεις ή συμπληρώσεις». 

Άρθρο 2 

Εκείνοι των οποίων η υπηρεσία στις Ένοπλες Δυνάμεις 
του συμμαχικού κράτους αναγνωρίσθηκε σύμφωνα με τις 
διατάξεις που αντικαθίστανται με το άρθρο 1 της απόφα¬ 
σης αυτής, μπορούν με αίτηση τους να ζητήσουν την ανα¬ 
γνώριση της υπηρεσίας τους εκ νέου, σύμφωνα με το πα¬ 
ραπάνω άρθρο 1, εφόσον δεν εξαγόρασαν ή δεν εκπλήρω¬ 
σαν όλες τις στρατιωτικές τους υποχρεώσεις στην Ελλάδα. 

Άρθρο 3 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2003 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 
-♦- 

Αριθ.Α/οικ. 10266/333/Φ2.6ΕΠΑΝ (5) 

Συγκρότηση Γνωμοδοτικής Επιτροπής αξιολόγησης προ¬ 
σφορών για την ανάθεση της μελέτης «Μελέτη επιχει¬ 
ρηματικού σχεδιασμού» του ΚΕΣΥΤ ΑΕ για την εξειδί- 
κευσητου Μέτρου 2.6 του ΕΠΑΝ. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν.1558/85 (ΦΕΚ 137/Α) Κυβέρνηση και Κυβερνητι¬ 
κά όργανα όπως τροποποιήθηκε με το Ν. 2081/92 (ΦΕΚ 
154/Α). 

2. Το Π.Δ. 229/86 «Σύσταση και Οργάνωση της Γ ενικής 
Γραμματείας Βιομηχανίας» όπως τροποποιήθηκε με το 
Π.Δ. 396/89 «Οργανισμός της Γ.Γ.Β.» και το Π.Δ. 189/95 
(ΦΕΚ99/Α/95) «Συμπλήρωση και τροποποίηση διατάξε¬ 
ων» του Π.Δ. 396/89. 


3. Το Π.Δ.27/1.2.96 (ΦΕΚ 19Α) «Συγχώνευση Υπουργεί¬ 
ων Τουρισμού, ΒΕΤ και Εμπορίου στο Υπουργείο Ανάπτυ¬ 
ξης». 

4. Την 485/31.10.01 (ΦΕΚ 1484/Β/31.10.01) Κοινή από¬ 
φαση του Πρωθυπουργού και του Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Αλέξανδρο Καλαφάτη, Χρ. θεοδώρου καιΔημ. Γεωρ- 
γακόπουλο». 

5. Την με αρ. πρ.19606/95/5.3.2003 του Υφυπουργού 
ΒΕΤ «Περί μεταβίβασης στο Γ. Γραμματέα και λοιπούς 
προϊσταμένους της ΓΓΒ του δικαιώματος να υπογράφουν 
με εντολή Υφυπουργού». 

6. Την 0(2001)-550 της 14.3.2001 απόφαση της ΕΕ με 
την οποία εγκρίθηκε το Επιχειρησιακό Πρόγραμμα Αντα¬ 
γωνιστικότητα (ΕΠ.ΑΝ.) 

7. Τις διατάξεις του Ν.2860/2000 «Διαχείριση, Παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251 /Α). 

8. Το ΠΔ 4/2002 (ΦΕΚ 3/Α/14.1.2002) «Εκτέλεση ενερ¬ 
γειών Τεχνικής Βοήθειας-στήριξης και διαχείρισης των 
αντίστοιχων πόρων». 

9. Τον Οδηγό διαδικασιών και επιλέξιμων ενεργειών 
Τ.Β.-Στήριξης Κοινοτικού Πλαισίου Στήριξης 2000- 
2006. 

10. Την 1653/ΕΥΣ 768/21.3.2003 Απόφαση του Υφυ¬ 
πουργού Οικονομίας & Οικονομικών περί καθορισμού 
των στοιχείων που περιλαμβάνονται στο ετήσιο Πρό¬ 
γραμμα ενεργειών Τεχνικής Βοήθειας της Γ.Γ.Β. .- 
ΕΠ.ΑΝ.- Υποπρόγραμμα Α'& Β', για το έτος 2003. 

11. Την 3260/ΕΥΔ-ΕΠΑΝ/6.7.2002 Απόφαση του Υπουρ¬ 
γού Ανάπτυξης για την μεταβίβαση αρμοδιότητας ανάθε¬ 
σης και εκτέλεσης ενεργειών Τ.Β. χρηματοδοτούμενων 
από αμιγώς εθνικούς Πόρους - Υποπρόγραμμα Β'στην 
Γ.Γ.Β. 

12. Την Α/οικ. 7304/195/Φ 9. ΕΠΑΝ/15.4.2003 απόφαση 
του Υφυπουργού Ανάπτυξης για ανάθεση της εκτέλεσης 
και παρακολούθησης των ενεργειών των μέτρων 9.1 Τε¬ 
χνική Βοήθεια (ΕΤΠΑ) και 9.2 Τεχνική Βοήθεια (ΕΚΤ) του 
ΕΠΑΝ καθώς και της Εθνικής Τεχνικής Βοήθειας στο Αυ¬ 
τοτελές Γραφείο Διαχείρισης Κοινοτικών Προγραμμά¬ 
των, αποφασίζουμε: 

1. Συγκροτούμε Επιτροπή Αξιολόγησης και παραλα¬ 
βής του έργου για την ανάθεση της μελέτης «Μελέτη 
επιχειρηματικού σχεδιασμού του ΚΕΣΥΤ ΑΕ για την 
εξειδίκευση του Μέτρου 2.6 του ΕΠΑΝ», η οποία θα 
γνωμοδοτήσει περί της καλύτερης προσφοράς και ορί¬ 
ζουμε να αποτελείται από τους πιο κάτω υπαλλήλους 
του Αυτοτελούς Γ ραφείου Διαχείρισης Κοινοτικών 
Προγραμμάτων. 

• Μαρία Καλύβα, Προϊσταμένη του Α.Γ.Δ.Κ.Π. ως Πρό¬ 
εδρο. 

• Αλέξανδρο Παπαδόπουλο, υπάλληλο του Α.Γ.Δ.Κ.Π., 
ως μέλος. 

• Νίκη Μαρτσέλου, υπάλληλο του Α.Γ.Δ.Κ.Π, ως μέλος. 

Γραμματειακή υποστήριξη στην Επιτροπή θα παρέχει η 

Μαρία Καραγιάννη, υπάλληλος του Α.Γ.Δ.Κ.Π. 

1) Έργο της επιτροπής είναι η ανάδειξη της καταλληλό¬ 
τερης βάσει των προδιαγραφών που έχουν τεθεί από τη 
ΓΓΒ, με την από 2.6.03 επιστολή προς τις εταιρείες 
ΑΤΙΑΝΤΙδ Συμβουλευτική ΑΕ, ΡΙΑΝΝΙΝΟ ΟΒΟυΡ ΕΠΕ 
και Ελληνικό Κέντρο Μεταφοράς Τεχνολογίας ΑΕ. 

2) Η ίδια επιτροπή, μετά την επιλογή του Αναδόχου, επι- 

φορτίζεται μετο έργο τηςπαρακολούθησηςτης ορθής εκτέ- 
λεσηςτου έργου και οριστικής παραλαβήςτου, μέσω της κα¬ 
τάρτισης οριστικού πρωτοκόλλου παραλαβήςτου έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2003 

Με εντολή Υφυπουργού 
Ο Γενικός Γραμματέας 
ΝΙΚΟΣ ΛΕΟΝΤΑΡΙΤΗΣ 

-Φ- 

Αριθ. 32498/1560 (6) 

Τροποποίηση της ΚΥΑ 1386/74/99(13 86) «Συμμόρφωση 
προς τις διατάξεις της οδηγίας 98/12/ΕΚ της Επιτρο¬ 
πής της 27ης Ιανουάριου 1998 για την προσαρμογή 
στην τεχνική πρόοδο της οδηγίας 71/320/ΕΟΚ του 
Συμβουλίου για την προσέγγιση των νομοθεσιών των 
κρατών -μελών που αφορούν την πέδηση ορισμένων 
κατηγοριών μηχανοκινήτων οχημάτων και των ρυ¬ 
μουλκουμένων τους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Του άρθρου 84 παρ. 2 του ΚΟΚ που κυρώθηκε με το 
Ν. 2696/99 « περί κυρώσεως του Κώδικα Οδικής Κυκλο¬ 
φορίας» 

2. Του δεύτερου άρθρου του Ν. 2077/1992(Α' 136) «Κύ¬ 
ρωση της Συνθήκης για την Ευρωπαϊκή Ένωση και των 
σχετικών πρωτοκόλλων και δηλώσεων που περιλαμβάνο¬ 
νται στην τελική πράξη». 

3. Των άρθρων 1 παρ, 1, 2, 3 του Ν. 1338/1983(Α' 34) 
«εφαρμογή του κοινοτικού Δικαίου» όπως τροποποιήθη¬ 
κε με την παρ. 1 του άρθρου 6 του Ν. 1440/1984(Α' 70) 
«Συμμετοχή της Ελλάδος στο κεφάλαιο της Ευρωπαϊκής 
Κοινότητας Άνθρακος και Χάλυβος και του Οργανισμού 
ΕΥΡΑΤΟΜ» και του άρθρου 65 του Ν. 1892/1990(ΑΊ01). 

4. Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), που προστέθηκε μετο άρ¬ 
θρο 27 του Ν. 2081/1992 (Α' 154) και αντικαταστάθηκε 
από το άρθρο 1 παρ 2α του Ν. 2469/1997(Α' 38). 

5. Του Π.Δ. 537/1983 (Α' 210) «Συμμόρφωση προς τις δια¬ 

τάξεις της 71/3 20/ΕΚ της 26ης Ιουλίου 1971 οδηγίας του 
Συμβουλίου των Ευρωπαϊκών Κοινοτήτων «περί προσεγγί- 
σεως των νομοθεσιών των κρατών -μελών που αφορούν 
την πέδηση ορισμένων κατηγοριών οχημάτων με κινητήρα 
και των ρυμουλκουμένων τους», όπως τροποποιήθηκε με 
τις οδηγίες της Επιτροπής των Ευρωπαϊκών Κοινοτήτων 
74/132/ΕΟΚ/11.2.1974, 75/542/ΕΟΚ/ 25.7.1975 και 

79/489/ΕΟΚ/18.4.1979». 

6. Της 39159/4594/1991 Κ.Υ.Α. «Τροποποίηση του Π.Δ. 
537/1983 (Α' 210) Συμμόρφωση προς τις διατάξεις της 
71/320/ΕΚτης 26ης Ιουλίου 1971 οδηγίας του Συμβουλί¬ 
ου των Ευρωπαϊκών Κοινοτήτων «περί προσεγγίσεως των 
νομοθεσιών των κρατών -μελών που αφορούν την πέδη¬ 
ση ορισμένων κατηγοριών οχημάτων με κινητήρα και των 
ρυμουλκουμένωντους», όπωςτροποποιήθηκε με τις οδη¬ 
γίες της Επιτροπής των Ευρωπαϊκών Κοινοτήτων 
74/132/ΕΟΚ/11.2.1974, 75/542/ΕΟΚ/25.7.1975 και 79/ 
489/ΕΟΚ/18.4.1979», σε συμμόρφωση προς τις διατάξεις 
της οδηγίας 91/442/ΕΟΚτης 15 Ιουλίου 1991. 


7. Της 1386/74/99 Κ.Υ.Α. «Συμμόρφωση προς τις δια¬ 
τάξεις 98/12/ΕΚ της Επιτροπής της 27ης Ιανουάριου 
1998 για την προσαρμογή στην τεχνική πρόοδο της 
οδηγίας 71/320/ΕΟΚτου Συμβουλίου για την προσέγγι¬ 
ση των νομοθεσιών των κρατών - μελών που αφορούν 
την πέδηση ορισμένων κατηγοριών μηχανοκινήτων 
οχημάτων και των ρυμουλκουμένων τους». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Άρθρο 1 

1. Το δεύτερο εδάφιο της παρ. 2 του άρθρου 3 της κ.υ.α 
1386/74/99 (Β86) τροποποιείται ως εξής: 

«Από την 1 η Αυγούστου 2003 Εθνικές εγκρίσεις τύπου 
για οχήματα των κατηγοριών Μ2, Μ3, Ν2, Ν3, 03 και 04 
θα χορηγούνται, μόνο εφόσονπληρούνται οι απαιτήσεις 
του Π.Δ. 537/1983 όπως τροποποιείται με την παρούσα 
και ειδικότερα του Παραρτήματος X (Συνθήκες δοκιμών 
οχημάτων με συστήματα αντιεμπλοκής κατά την πέδη¬ 
ση)» 

2. Το δεύτερο εδάφιο της παρ. 3 του άρθρου 3 της κ.υ.α 
1386/74/99 (Β86) τροποποιείται ως εξής: 

«Για οχήματα που έχουν ισχύουσα εθνική έγκριση τύ¬ 
που την 1η Αυγούστου 2003 επιτρέπεται η ταξινόμηση, 
η πώληση και η θέση σε κυκλοφορία μέχρι την 
31.12.2003». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΝΙΚΟΣ ΧΡΙΣΤΟΔΟΥΛΑΚΗΣ ΧΡΙΣΤΟΣ ΒΕΡΕΛΗΣ 

-Φ- 

Αριθ. 7001/2/289-ιη' (7) 

Επέκταση τοπικής αρμοδιότητας Υπηρεσιών 
της Αστυνομικής Διεύθυνσης Καρδίτσης. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152), όπως το τελευταίο άρθρο αντικαταστάθηκε 
μετο άρθρο 1 παρ. 1 του Ν. 1590/1986 (Α'-49). 

2. Τις διατάξεις του άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'-41). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α'-137), το οποίο προ¬ 
στέθηκε μετο άρθρο 27του Ν. 2081/1992 (Α'-154) καιτρο- 
ποποιήθηκε με το άρθρο 1 παρ. 2 εδαφ. α' του Ν. 
2469/1997 (Α'-38). 

4. Τις διατάξεις του άρθρου 1 περίπτωση Β' εδάφιο 4 
της 7004/3/34 από 14.5.2003 Απόφασης Υφυπουργού Δη¬ 
μόσιας Τάξης «Μεταβίβαση αρμοδιοτήτων Υφυπουργού 
Δημόσιας Τάξης σε υφιστάμενα υπηρεσιακά όργανα (Β'- 
608). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Επέκταση τοπικής αρμοδιότητας 
Τμήματος Τροχαίας Καρδίτσας 

Επεκτείνεται η τοπική αρμοδιότητα του Τμήματος Τρο¬ 
χαίας Καρδίτσας της Αστυνομικής Διεύθυνσης Καρδί¬ 
τσας και στο τμήμα της νέας Επαρχιακής Οδού Καρδί¬ 
τσας - Μουζακίου, που προσδιορίζεται από την Καρδίτσα 
μέχρι την 19.200 χ/θ (κόμβος προς Καππά). 

Άρθρο 2 

Επέκταση τοπικής αρμοδιότητας 
Αστυνομικού Τμήματος Μουζακίου. 

Επεκτείνεται η τοπική αρμοδιότητα του Αστυνομικού 
Τμήματος Μουζακίου της Αστυνομικής Διεύθυνσης Καρ¬ 
δίτσας και στο τμήμα της νέας Επαρχιακής Οδού Καρδί¬ 
τσας - Μουζακίου, που προσδιορίζεται από την 19.200 χ/θ 
μέχρι την 27 χ/θ (γέφυρα Παμίσου). 

Άρθρο 3 
Έναρξη ισχύος. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2003 

Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

Αριθ. 1146 (8) 

Τροποποίηση της απόφασης για τη Συγκρότηση Επιτρο¬ 
πής Παρακολούθησης του Προγράμματος «ΠΟΛΙ¬ 
ΤΕΙΑ», στην Περιφέρεια Βορείου Αιγαίου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/1997 (ΦΕΚ 107/Α/ 
30.5.1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 

2. Τις διατάξεις του άρθρου 2 παρ. 4 του Ν. 2880/2001 
«Πρόγραμμα«ΠΟΛΙΤΕΙΑ»γιατη μεταρρύθμιση καιτον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». (ΦΕΚ 9/30.1.200 Ιτ.Α'). 

3. Την ανάγκη προώθησης του Προγράμματος «ΠΟ¬ 
ΛΙΤΕΙΑ» στην Περιφέρεια Βορείου Αιγαίου (ΠΒΑ), την 
κοινή απόφαση των Υπουργών Οικονομίας και Οικονο¬ 
μικών και Εσωτερικών Δημόσιας Διοίκησης και Αποκέ¬ 
ντρωσης ΔΙΔΙΜ/Θ5/8511/30.4.2003 που δημοσιεύτηκε 
στο ΦΕΚ με αριθμό 568/9.5.2003 τεύχος Β' και αφορά 
τον κανονισμό εφαρμογής του προγράμματος Πολι¬ 
τεία. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
Προϋπολογισμού, καθόσον η σχετική δαπάνη θα προκύι- 
μει με τον καθορισμό της αμοιβής των μελών της επιτρο¬ 
πής, αποφασίζουμε: 

Α. Συγκροτούμε στην Περιφέρεια Βορείου Αιγαίου την 
Επιτροπή Παρακολούθησης του Προγράμματος «ΠΟΛΙ¬ 
ΤΕΙΑ» της Περιφέρειας, ως εξής: 


1. Μαρία Σκέμπερη (Γενική Γραμματέας ΠΒΑ) - Πρόε¬ 
δρος Επιτροπής. 

2. Παναγιώτης Σεράίδης (Γενικός Διευθυντής ΠΒΑ) - 
Αναπληρωτής Πρόεδρος & Συντονιστής Επιτροπής. 

3. Παναγιώτης Αυγουστής (Διευθυντής Διοίκησης) και 
Ευστρατία Ταμτάμη (Τμηματάρχης στη Διεύθυνση Διοί¬ 
κησης) - Υπεύθυνοι υποπρογράμματος 1 «Αναβάθμιση 
Ανθρώπινου Δυναμικού». 

5. Αλέξανδρος Τζωρτζακάκης (Ειδικός Σύμβουλος Γ. 
Γ.) και Ευστράτιος Μουφλουζέλλης (Ηλεκτρολόγος Μη¬ 
χανικός ΤΥΔΚ) - Υπεύθυνοι υποπρογράμματος 2 «Επέ¬ 
κταση της χρήσης των Τεχνολογιών και βελτίωσης των 
Υποδομών». 

7. Στέφανος Αγαπητός (Προϊστάμενος Διεύθυνσης 
Σχεδιασμού & Ανάπτυξης) - Υπεύθυνος υποπρογράμμα¬ 
τος 3 «Αναπροσαρμογή και βελτίωση των Διοικητικών λει¬ 
τουργιών και Μεθόδων». 

8. Γεώργιος Πλακωτάρης (Στέλεχος Διαχειριστικής Αρ¬ 
χής Π. Ε. Π. Βορείου Αιγαίου) - Υπεύθυνος υποπρογράμ¬ 
ματος 4 «Βελτίωση των σχέσεων της Διοίκησης με τους 
Πολίτες». 

9. Φώτιος Κράλλης (Στέλεχος Διεύθυνσης Δασών)- 
Υπεύθυνος υποπρογράμματος 5 «Τεχνική Βοήθεια» 

Β. Για την υποστήριξη του έργου της Ο.Δ.Ε. συγκροτεί¬ 
ται γραμματεία, η οποία αποτελείται από τους: 

1. Γεώργιο Λούκο (Στέλεχος Διεύθυνσης Αυτοδιοίκη¬ 
σης - Αποκέντρωσης). 

2. Γεώργιο Χατζαργυρό (Ειδικός Σύμβουλος Γ. Γ.). 

Γ. Η Επιτροπή Παρακολούθησης του Προγράμματος κα¬ 
ταρτίζει, παρακολουθεί και ελέγχει την εκτέλεση και ολοκλή¬ 
ρωση του Επιχειρησιακού Προγράμματος της Περιφέρειας 
και είναι αρμόδια για την, ένταξη και απένταξη των έργων, ή 
ενεργειών που χρηματοδοτούνται από το Πρόγραμμα. 

Δ. Οργάνωση και λειτουργία της ομάδας : 

• Ο πρόεδρος της Επιτροπής είναι υπεύθυνος για τον 
συντονισμό των εργασιών και την εύρυθμη λειτουργία 
της. Ο καταμερισμός των εργασιών στα μέλη της ομάδας 
γίνεται από τον πρόεδρο της Επιτροπής. Οι αρμοδιότητες 
αυτές με απόφαση του προέδρου μπορούν να ανατεθούν 
στο συντονιστή της Επιτροπής. 

• Η Επιτροπή παρακολουθεί τις δράσεις του προγράμ¬ 
ματος «ΠΟΛΙΤΕΙΑ», την εφαρμογή των επιμέρους ενεο- 
νειών και συμπεράσματα της αξιολόγησης εφαρμογής με 
σκοπό την επιτάχυνση του προγράμματος. 

• Η Επιτροπή συντάσσει, ανά μήνα, πρωτόκολλο προό¬ 
δου των εργασιών της, το οποίο υποβάλλει στο Γ ενικό 
Γραμματέα της Περιφέρειας και κοινοποιεί στη γραμμα¬ 
τεία της κεντρικής Επιτροπής Παρακολούθησης του προ¬ 
γράμματος «ΠΟΛΙΤΕΙΑ». 

• Η Επιτροπή συγκαλείται σε τακτά χρονικά διαστήμα¬ 
τα και, πάντως, τουλάχιστον μία φορά το μήνα μετά από 
πρόσκληση του προέδρου της. Εκτάκτως συγκαλείται 
οποτεδήποτε κριθεί αναγκαίο ή χρήσιμο από τον πρόε¬ 
δρό της. 

• Αναλυτικά οι αρμοδιότητες του Προέδρου της Επι¬ 
τροπής Παρακολούθησης και της γραμματείας αυτής, η 
διαδικασία λήψης αποφάσεων και γενικά ο τρόπος λει¬ 
τουργίας της επιτροπής καθορίζεται από τις διατάξεις 
του άρθρου 6 του κανονισμού εφαρμογής του προγράμ¬ 
ματος Πολιτεία. 

Ε. Για την αμοιβή των μελών της ΟΔΕ εφαρμόζονται οι 
διατάξεις της παρ. 18 του άρθρου 18 του Ν. 2503/1997 
(ΦΕΚ 107 τ.Α'). 

ΣΤ. Η ανωτέρω επιτροπή θα λειτουργεί για το χρονικό 
διάστημα από 11ουνίου 2003 έως 31.12.2003 όσο θα διαρ- 
κείτο Πρόγραμμα «ΠΟΛΙΤΕΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 27 Ιουνίου 2003 

Η Γενική Γραμματέας Περιφέρειας 
ΜΑΡΙΑ ΣΚΕΜΠΕΡΗ 

-♦- 

Αριθ. 05/5618 (9) 

Υπερωριακή εργασία στους υπαλλήλους που ασχολού¬ 
νται με το πρόγραμμα καταπολέμησης του δάκου της 
ελιάς έτους 2003. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Τις διατάξεις του άρθρου 35 της παρ. 6 του Ν. 
2738/99. 

2. Τις διατάξεις του άρθρου 18 του Ν. 2470/97. 

3. Τις διατάξεις του άρθρου 10 του Ν. 2732/99. 

4. Το αριθμ. 226621/6.5.2003 έγγραφο της Δ/νσης Προ¬ 
στασίας Φυτικής Παραγωγής «Πρόγραμμα καταπολέμη¬ 
σης του δάκου της ελιάς. 

5. Τις ανάγκες για υπερωριακή απασχόληση του προ¬ 


σωπικού που εμπλέκεται με το πρόγραμμα δακοκτονίας 
2003, αποφασίζει: 

Καθορίζουμε: 

1. Τον αριθμό των Δ/ντών, Εποπτών δακοκτονίας των 
Λογιστών και των Γραμματέων ως εξής: 

α. Δ/ντές δακοκτονίας 400 ώρες για τον καθένα για απο¬ 
γευματινή εργασία 

β. Επόπτες, 600 ώρες για τον καθένα για απογευματινή 
εργασία. 

γ. Λογιστές, 320 ώρες για απογευματινή εργασία για 
τον καθένα. 

δ. Γραμματείς, 200 ώρες για απογευματινή εργασία για 
τον καθένα. 

Στους ανωτέρω υπαλλήλους παρέχεται υπερωριακή με 
αμοιβή εργασία εντός του χρονικού διαστήματος από 
12.5.2003 έως 30.11.2003. 

2. Η πληρωμή της υπερωριακής εργασίας θα γίνει από 
τις σχετικές πιστώσεις της Ν.Α. για το πρόγραμμα δακο¬ 
κτονίας (Φορέας 291 &ΚΑΕ5131). 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 29 Μάίου 2003 
Ο Νομάρχης 
ΑΡΓΥΡΗΣΛΑΦΑΖΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




